‘नववर्ष की पहली शाम, साईं बाबा के नाम’ 1 जनवरी को
बठिंडा|नया साल2016 के मंगलमय की कामना के लिए श्री साईं सेवादल की ओर से नए साल का स्वागत साईं बाबा के भजन-गान से किया जाएगा। इस उपलक्ष्य में 1 जनवरी को नववर्ष की पहली शाम साईं बाबा जी के नाम का आयोजन किया जा रहा है। प्रधान गोविंद महेश्वरी ने बताया कि बाबा की भजन संध्या से पूर्व 31 दिसंबर वीरवार को बाबा जी की पालकी यात्रा निकाली जाएगी जोकि शाम 5 बजे हाथी वाला मंदिर से प्रारंभ होकर शहर के प्रमुख मार्गों से होकर गुजरेगी। वहीं 1 जनवरी को शाम 6 बजे गणेश पूजन, साईं पूजन, ज्योति प्रकाश एवं संकीर्तन का आयोजन होगा जिसमें साईं बंधु एंड पार्टी के गुणगान करेंगे।
वहीं, श्री हनुमान संकीर्तन मंडल की ओर से 31 दिसंबर को न्यू ईयर सेलिब्रेशन हनुमान जी के चरणों में किया जाएगा। मॉडल टाउन फेज वन स्थित श्री दुर्गा मंदिर में श्री हनुमान संकीर्तन मंडल की ओर से 31 दिसंबर की शाम 6 बजे संकीर्तन का आयोजन किया जाएगा जिसमें हनुमान चालीसा, बजरंग बाण एवं भजन-संकीर्तन से हनुमान जी की अनुकंपा इलाके पर बनाए रखने के लिए कामना की जाएगी।
hin_Deva hin_Deva hin_Deva